**ΠΡΟΕΔΡΙΚΕΣ ΕΚΛΟΓΕΣ 2018**

**Αναρτήθηκε για επιθεώρηση και τυχόν ενστάσεις**

**ο τελευταίος συμπληρωματικός εκλογικός κατάλογος.**

**-------------------------------------------------------------**

 Ο Γενικός Έφορος Προεδρικής Εκλογής επιθυμεί να ανακοινώσει ότι ο τελευταίος συμπληρωματικός εκλογικός κατάλογος της 18ης Δεκεμβρίου 2017, ετοιμάστηκε ήδη και αναρτήθηκε για επιθεώρηση και τυχόν ενστάσεις από κάθε ενδιαφερόμενο πρόσωπο.

 Αυτός θα εκτίθεται καθημερινά για επιθεώρηση, από σήμερα μέχρι και τις

2 Ιανουαρίου 2018, στα Γραφεία των Επαρχιακών Διοικήσεων, στα Γραφεία των οικείων Δήμων ή στο Γραφείο/κατοικία του οικείου Κοινοτάρχη κάθε ενορίας ή κάθε κοινότητας ξεχωριστά.

 Μετά την παρέλευση της πιο πάνω προθεσμίας καμμία ένσταση δεν μπορεί να γίνει δεκτή. Ο συμπληρωματικός εκλογικός κατάλογος μετά την 2α Ιανουαρίου 2018, καθίσταται οριστικός και θα ενσωματωθεί στο μόνιμο εκλογικό κατάλογο, που θα χρησιμοποιηθεί για σκοπούς των προσεχών Προεδρικών εκλογών.

 Γι΄ αυτό, καλούνται οι ενδιαφερόμενοι νέοι εκλογείς να επιθεωρήσουν έγκαιρα το συμπληρωματικό εκλογικό κατάλογο, για τυχόν ενστάσεις, για τη δέουσα διόρθωση.

 Τα εκλογικά βιβλιάρια των νέων εκλογέων θα ετοιμασθούν και διαβιβασθούν στους οικείους Κοινοτάρχες, μέχρι τις 10 Ιανουαρίου 2018, από όπου μπορούν να τα παραλάβουν οι ενδιαφερόμενοι ή οι οικείοι τους.

 Γραφείο Γενικού Εφόρου Εκλογών

 Λευκωσία

22 Δεκεμβρίου, 2017.